|  |  |
| --- | --- |
| logo Un Tim | Un Tîm  Drwy weithio gyda’n gilydd, byddwn yn gwella pethau. |

|  |  |  |  |
| --- | --- | --- | --- |
| **Ein Hymddygiad** | **Cyflawni** | **Llywio** | **Arwain** |
| Cydnabyddiaeth a chefnogaeth | **Gofalu am lesiant cydweithwyr a llesiant eich hun -** Rydych yn gweithio'n dda fel rhan o dîm, gan ystyried eich llesiant eich hun ac eraill. | **Cydnabod a gwobrwyo cyfraniad eraill -** Rydych yn cydnabod cryfderau a'r potensial ym mhawb, gan eu hannog i ddysgu, i wneud cynnydd ac i ddatblygu. | **Hyrwyddo diwylliant o gydnabod a gwerthfawrogi -** Rydych yn creu diwylliant o werthfawrogiad, lle mae pobl yn teimlo eu bod yn cael eu gwerthfawrogi ac yn cael eu cydnabod am y gwahaniaeth maent yn ei wneud. |
| Datblygu a hyfforddi | **Parodrwydd i rannu gwybodaeth -** Rydych yn rhannu eich gwybodaeth a'ch sgiliau. | **Annog eraill -** Rydych yn dangos ymddiriedaeth yn y tîm drwy annog, hyfforddi a grymuso i hyrwyddo cyfleoedd i eraill fynegi syniadau, a datblygu gwasanaethau. | **Hyrwyddo diwylliant o hyfforddiant personol -** Rydych yn datblygu sgiliau a phrofiad staff drwy hyfforddiant personol, mentora a darparu amrywiaeth o gyfleoedd a phrofiadau. |
| Addasu i newid | **Addasu i newidiadau -** Gallwch addasu i newidiadau mewn gwaith, rôl neu amgylchedd, gan aros yn effeithiol ac yn bositif. | **Ennyn cytundeb ac ymrwymiad gan eraill -** Rydych yn addasu eich arddull bersonol ar gyfer gwahanol bobl neu sefyllfaoedd, i gyflawni ar y cyd nodau neu bwrpas a rennir. | **Gweithio ar draws ffiniau -** Rydych yn gwneud defnydd cadarnhaol o newid ac ansicrwydd i hyrwyddo ac annog cydweithio a rhannu ar draws adrannau, gwasanaethau a chyda partneriaid wrth weithio’n rhanbarthol. |

|  |  |
| --- | --- |
| logo Cwsmeriad yn Gyntaf | Cwsmeriaid yn Gyntaf  Gweithio i wella bywydau pobl yn ein cymuned. |

|  |  |  |  |
| --- | --- | --- | --- |
| **Ein Hymddygiad** | **Cyflawni** | **Llywio** | **Arwain** |
| Ffocws Cwsmeriaid | **Canolbwyntio ar anghenion y unigolyn -** Rydych yn chwilio am farn amryw unigolion sy'n cael ein gwasanaethau, i wella ein darpariaeth ddwyieithog. | **Ystyried ystod eang o faterion -** Rydych yn cynllunio anghenion gwasanaeth ymlaen llaw, gan ystyried ffactorau ehangach ac effaith hirdymor penderfyniadau. | **Hyrwyddo diwylliant lle mae cwsmeriaid yn dod yn gyntaf -** Rydych yn datblygu, yn cyflawni ac yn gwerthuso cynlluniau strategol, gan gydbwyso pwysau tymor byr â nodau tymor hir, yn unol â gweledigaeth y Cyngor, sy'n mynd i'r afael ag anghenion gwasanaeth amrywiol, gan gynnwys yr iaith Gymraeg a diwylliant Cymru. |
| Datblygu cysylltiadau a gwasanaethau dwyieithog | **Sefydlu perthynas dda ag unigolion -** Rydych yn sefydlu parch a ffydd ar sail gonestrwydd a dibynadwyedd, gan feithrin perthynas barhaol ag eraill. | **Nodi cyfleoedd -** Yn ymchwilio i ddulliau effeithiol o ddatblygu gwasanaethau dwyieithog a gaiff effaith gadarnhaol. | **Arwain gwasanaeth sy'n adlewyrchu natur ddwyieithog y sir -** Rydych yn sicrhau bod y Gymraeg yn ganolog i'r penderfyniadau sy'n cael eu gwneud, gan ddarparu gwasanaeth dwyieithog i unigolion ac i dimau. |
| Parchu ein hamgylchedd | **Defnyddio adnoddau'n ofalus -** Rydych chi'n defnyddio ein hadnoddau yn effeithiol. | **Parchu'r amgylchedd -** Rydych chi'n ystyried ac yn annog ein cyfrifoldebau o ran ein heffaith ar yr amgylchedd naturiol a newid hinsawdd. | **Cefnogi ein hamgylchedd –** Rydych yn sicrhau bod penderfyniadau'n cynnal neu'n gwella ein hamgylchedd naturiol bioamrywiol, gan gefnogi gwytnwch cymdeithasol, economaidd ac ecolegol. |

|  |  |
| --- | --- |
| logo Uniondeb | Uniondeb  Bod yn onest a cheisio gwneud y peth iawn bob amser. |

|  |  |  |  |
| --- | --- | --- | --- |
| **Ein Hymddygiad** | **Cyflawni** | **Llywio** | **Arwain** |
| Arwain a Dirprwyo | **Dilyn cyfarwyddiadau priodol –** Rydych chi'n dilyn prosesau, a chanllawiau, gan herio mewn ffordd gadarnhaol os bydd mater yn codi. | **Dirprwyo gwaith yn briodol ac yn deg** - Rydych yn blaenoriaethu eich gwaith eich hun a gwaith eraill yn deg, ar sail cryfderau pobl, ac yn darparu adborth clir ac amserol. | **Rhoi cyfeiriad clir -** Rydych yn pennu ac yn cynnal cyfeiriad clir a chadarnhaol, gyda blaenoriaethau a chanlyniadau â ffocws amlwg sy’n cael eu cyfathrebu’n glir i’r timau. |
| Gwneud penderfyniadau | **Deall ffiniau proffesiynol -** Rydych chi'n deall pan fydd rhywbeth y tu allan i'ch rôl a phryd i gyfeirio at eraill. | **Gwneud penderfyniadau cyflym a chlir** – Rydych yn cymryd cyfrifoldeb dros bobl a phenderfyniadau a allai olygu gwneud dewisiadau anodd neu gymryd risgiau ystyriol gan roi cyfeiriad clir. | **Hyrwyddo diwylliant o fod yn agored -** Rydych yn hyrwyddo tryloywder ynghylch penderfyniadau ac yn creu diwylliant lle mae eraill yn teimlo eu bod yn gallu herio'r penderfyniadau sy'n cael eu gwneud. |
| Mynd i'r afael â risg | **Cydnabod risgiau –** Rydych yn cynllunio, cydnabod a gweithredu mesurau i ymateb i'r risg i chi a/neu i eraill achos ymddygiadau neu sefyllfaoedd. | **Hyrwyddo ymddygiadau diogel -** Rydych yn hyrwyddo a sicrhau bod gwerthoedd ymddygiad, iechyd a diogelwch ac arferion diogelu yn arwain gwaith tîm. | **Hyrwyddo diwylliant o weithio'n ddiogel -** Rydych yn sefydlu ac yn hyrwyddo diwylliant cadarnhaol lle mae iechyd, llesiant, arferion gweithio diogel a diogelu yn gyfrifoldeb ar bawb. |
| Cynhwysiant a Gwerthoedd | **Trin pobl yn deg -** Rydych yn trin pawb yn deg, gan ddangos parch a sensitifrwydd at wahaniaethau a dewis ieithyddol (Cymraeg neu Saesneg). | **Hyrwyddo ac amddiffyn cyfleoedd cyfartal & dwyieithrwydd -** Rydych yn hyrwyddo amrywiaeth, cynhwysiant a’r Gymraeg, gan annog pobl i gyfrannu a gwneud iddynt deimlo wedi’u gwerthfawrogi. | **Dangos safonau ymddygiad da -** Rydych yn esiampl dda o ran gonestrwydd, ymddiriedaeth a safonau ymddygiad, gan arwain ac atgyfnerthu diwylliant cynhwysol lle mae amrywiaeth yn cael ei werthfawrogi, a lle mae allgáu, bwlio a gwahaniaethu yn annerbyniol. |

|  |  |
| --- | --- |
| logo Rhagori | Rhagori  Cyflawni hyd eithaf ein gallu a chwilio am ffyrdd gwell o wneud pethau. |

|  |  |  |  |
| --- | --- | --- | --- |
| **Ein Hymddygiad** | **Cyflawni** | **Llywio** | **Arwain** |
| Dysgu a datblygu | **Parodrwydd i ddysgu a datblygu -** Rydych chi'n chwilio am ddysgu newydd ac am ffyrdd newydd o ddatblygu eich hun a’ch sgiliau Cymraeg. | **Bod yn esiampl dda ar gyfer datblygu a dysgu -** Rydych yn dangos ymrwymiad personol i ddysgu ac yn annog eraill i ystyried cyfleoedd i ddysgu. | **Hyrwyddo diwylliant o ddysgu -** Rydych yn mynd ati mewn modd strategol i nodi a mynd i'r afael â gofynion sgiliau yn awr ac yn y dyfodol, gan alluogi diwylliant o ddysgu parhaus a chynllunio olyniaeth. |
| Arloesi | **Ystyried gwneud pethau'n wahanol -** Rydych yn gofyn cwestiynau ac yn chwilio am ffyrdd gwell a/neu newydd o wneud pethau, gan awgrymu gwelliannau. | **Llunio mentrau newid effeithiol -** Rydych yn dylunio prosesau a systemau sy'n cefnogi newid cadarnhaol, yn diogelu dysgu ac yn gwella gwasanaethau. | **Hyrwyddo diwylliant o arloesi -** Rydych yn ymgorffori diwylliant o arloesi a meddwl creadigol i ysgogi gwelliannau i'r gwasanaeth, gan rymuso timau i annog datblygiad parhaus. |
| Dadansoddi | **Cynnig amrywiaeth o atebion i broblemau -** Rydych yn ymdrin â phroblemau’n gadarnhaol a chanfod ffyrdd o nodi atebion addas. | **Dadansoddi data i gefnogi penderfyniadau -** Rydych yn ymchwilio a dadansoddi gwybodaeth a data rhifiadol ac ysgrifenedig o ystod o ffynonellau er mwyn llywio penderfyniadau seiliedig ar dystiolaeth. | **Cydnabod y darlun ehangach -** Rydych yn chwilio am ragor o wybodaeth neu ddealltwriaeth o broblem, gan gydnabod sut y gallai un mater fod yn rhan o system fwy a dod i gasgliadau rhesymegol. |

|  |  |
| --- | --- |
| logo Cymryd Cyfrifoldeb | Cymryd Cyfrifoldeb  Cymryd perchnogaeth dros ein camau gweithredu a bod yn atebol. |

|  |  |  |  |
| --- | --- | --- | --- |
| **Ein Hymddygiad** | **Cyflawni** | **Llywio** | **Arwain** |
| Cymryd camau | **Bod yn flaengar -** Rydych yn hyderus yn datblygu camau ac yn gweithio o’ch pen a’ch pastwn eich hun. | **Gosod amcanion clir -** Rydych yn datblygu gweledigaeth gadarnhaol gydag eraill ac yn cymryd risgiau cytbwys, gan droi hyn yn gamau ymarferol i ddarparu gwasanaeth o ansawdd. | **Dangos atebolrwydd -** Rydych yn atebol ac yn cymryd cyfrifoldeb llawn am brosiectau a phobl i sicrhau bod perfformiad economaidd, amgylcheddol, cymdeithasol a diwylliannol y sefydliad yn cael ei gyflawni. |
| Rheoli perfformiad | **Rheoli perfformiad eich hun -** Rydych yn ystyried eich perfformiad yn onest, gan nodi beth gellid ei ddatblygu neu newid yn y dyfodol. | **Rheoli perfformiad pobl -** Rydych yn ystyried anghenion unigolion, gan roi sylw i berfformiad yn gyflym a theg, a thrin camgymeriadau fel cyfleoedd dysgu. | **Hyrwyddo diwylliant o ymddiriedaeth -** Rydych yn creu amgylchedd lle mae pobl yn teimlo eu bod wedi'u grymuso i wneud penderfyniadau, gan annog syniadau, gwelliannau a chymryd risgiau mewn modd pwyllog. |
| Canlyniadau o safon | **Monitro eich gwaith eich hunain a chynnal ansawdd -** Rydych chi'n sicrhau bod gwaith yn gywir ac yn ddi-wall. | **Gweithio i sicrhau canlyniadau o safon -** Rydych yn gwella safon y gwasanaethau a ddarperir yn barhaus ac yn sefydlu perthynas ag unigolion. | **Rhoi gwerth am arian -** Mae gennych farn eang ynghylch gwerth, gan gydnabod effeithiau a chostau 'cudd' neu allanol o fewn y system a datblygu'r rhain i wneud penderfyniadau er mwyn cael canlyniadau o safon. |
| Dangos cyfrifoldeb | **Bod yn gyfrifol am dasgau -** Rydych yn atebol am yr hyn rydych wedi addo’i gyflawni, gan gynnwys tasgau a ddirprwywyd i eraill. | **Cymryd cyfrifoldeb dros gamau gweithredu –** Rydych yn defnyddio eich crebwyll a chymryd ymagwedd ystyriol at sefyllfaoedd a thasgau wrth wneud penderfyniadau a/neu ddarparu cyngor. | **Hwyluso'r gwasanaeth a ddarperir -** Rydych yn dyrannu adnoddau yn deg ac yn gwneud penderfyniadau strategol priodol i gefnogi'r broses o ddarparu'r gwasanaethau. |

|  |  |
| --- | --- |
| logo Gwrando | Gwrando  Gwrando ar ein cymunedau, ein partneriaid, a’n cydweithwyr i wella. |

|  |  |  |  |
| --- | --- | --- | --- |
| **Ein Hymddygiad** | **Cyflawni** | **Llywio** | **Arwain** |
| Cyfathrebu ag eraill | **Cyfathrebu'n dda ag eraill -** Rydych yn cyfleu syniadau mewn ffordd glir er mwyn sicrhau bod eraill yn gallu deall ac yn eu dewis iaith. | **Datblygu rhwydweithiau effeithiol -** Rydych yn creu a chynnal perthynas waith gadarnhaol broffesiynol a llawn ymddiriedaeth â phobl yn y gwasanaeth a'r tu allan iddo. | **Cynrychioli'r sefydliad -** Rydych yn dangos ymwybyddiaeth wleidyddol a diwylliannol, gan adlewyrchu ein gwerthoedd drwy gyfathrebu â gwahanol gynulleidfaoedd gyda gonestrwydd, uniondeb, didueddrwydd a gwrthrychedd, i feithrin ymddiriedaeth a sicrhau ymrwymiad eraill. |
| Deall eraill | **Gwrando a myfyrio -** Rydych yn gwrando er mwyn deall safbwyntiau ac anghenion eraill, gan ymateb yn sensitif a gwirio dealltwriaeth lle bo angen. | **Rheoli gwrthdaro -** Rydych yn hwyluso trafodaethau adeiladol ac yn gweithio gydag amrywiaeth o bobl i ddod i gytundeb. | **Deall a dylanwadu -** Rydych yn defnyddio hunanymwybyddiaeth a lefelau uchel o ddealltwriaeth o anghenion eraill i ddylanwadu ar gytundebau strategol a chydweithredol lefel uchel a'u trafod. |
| Gwrando ar eraill | **Agwedd gadarnhaol at waith -** Rydych yn dangos brwdfrydedd dros y gwasanaeth rydych yn ei ddarparu a gwella eich gwaith. | **Gwrando i wella -** Rydych yn sefydlu ac yn cynnal ffyrdd o gynnwys ystod amrywiol o gydweithwyr, rhanddeiliaid a phartneriaid wrth ddatblygu gwelliannau. | **Annog cyfranogiad -** Rydych yn arwain ar draws ffiniau, gan ystyried gwasanaeth cyhoeddus fel un gymuned a chynnwys cymunedau a sefydliadau partner wrth wneud penderfyniadau. |